Иван Чукляш

Сушак (Горватска)Период твореня  1955—1983Жанри музика, компонованє, 
дириґованєПоховани у Новим Садзе
Иван Чукляш (*31. децембер 1934—†26. септембер 2002), професийни музичар, дириґент, композитор забавних мелодийох.
 Биоґрафия 
Иван Чукляш  ше народзел 31. децембра 1934. року у Бєловаре (Горватска). Оцец Петар, мац Мария (дзивоцке презвиско Єндрашиц). Основну школу Ивица закончел у Бєловаре, а штредню музичну (удерни инструменти и гармоника) у Сушаку. Такой по законченю тей школи почал робиц у воєним оркестру, перше у Суботици, а од 1958. року у воєним оркестру Новосадского ґарнизона. Од 1963. року ше демобилизовал и робел як солиста на гармоники у Радио Новим Садзе, а 1968. року прешол до Новосадскей опери Сербского народного театра, дзе грал як тимпанист по 1983. рок, кед пошол до инвалидскей пензиї. 
alt=Иван Чукляш грає на гармоники|thumb|383x383п|Иван Чукляш грає на гармоники, Владислав Надьмитьо шпива
Ище як член оркестра Новосадскей опери уключел ше до роботи у руским Културно-уметнїцким дружтве Максим Горки, дзе грал у оркестру. Уж 1970. року послал перши свойо композициї забавних мелодийох на конкурс Фестивала Червена ружа и такой освоює першу награду за композицию Врац ми ше, мила мамо на слова Дюри Латяка, у интерпретациї Владислава Надьмитї.

У периодзе 1970–1976 на спомнутим фестивалу му виведзени 14 композициї забавних мелодийох на слова вецей руских авторох. За свойо композициї на Червеней ружи 1972. року освоєл другу и трецу награду. У 1980. року у КУД Максим Горки основал хлопску шпивацку ґрупу Новосадски товарише, хтора исновала по 1995. рок (зоз краткима прервами). Под його дириґентску руку тота ґрупа зняла вецей руски народни шпиванки у Радио Новим Садзе, а мала и вельо наступи як у Новим Садзе так и у Петровцох, Дюрдьове, Руским Керестуре, Руменки, Валєве, Свиднїку (Словацка) и у Реґенсбурґу (Нємецка). 

Остатнїраз хлопска шпивацка ґрупа под руководством Ивана Чукляша наступела 1995. року на ювилейним концерту КУД Максим Горки (Барвинок/РКПД) з нагоди 50-рочнїци роботи того дружтва и 60-рочнїци културней дїялносци Руснацох у Новим Садзе. 

После того ше Иван Чукляш чежко похорел.

Иван Чукляш умар 26. септембра, а поховани є 27. септембра 2002. року на Новим теметове у Новим Садзе.

 КОМПОЗИЦИЇ 
+У забавним духуРокНаслов композициї  Автор текста1970.Врац ше, мила мамоДюра Латяк1970. Розлука Дюра Латяк1972. Краю мой    Дюра Латяк1972. Пребач ми Дюра Латяк1973.Любов и блуканя Мирон Канюх1973.Нїґда сами Мирон Канюх1973. Пребачце, пайташе Мирон Канюх1973. Твойо очи чарни Мирон Канюх1975.Ґимназиялка Мирон Канюх1975.Ми любови своєй домМирон Канюх1976. Пипинє Михал Рамач1979. Перши бочканя Мирон Канюх1982. Меркуй, най будзе нїжноМирон Канюх  

+У народним духуРокНаслов композициї Автор текста 1974.Камени чловек на памятнїку  Иван Чукляш  Мирон Канюх

 Затрацени композициї у архиви Дома култури Руски Керестур 

 1973.  Шерцо у гаю – музика: Иван Чукляш, слова Мирон Канюх, виведзена 1973. року

 1974.  Мали чарни пес, автор музики Иван Чукляш, а текста Мирон Канюх, шпивал Владислав Надьмитьо,

 1974.  Мали идеали, автор музики Иван Чукляш, текста Мирон Канюх, шпивал Владислав Надьмитьо

 Вонкашнї вязи 
 Иван Чукляш (биоґрафия и список композицийох), Червена ружа 1962-2011, Том II, Завод за културу войводянских Руснацох, Нови Сад, 2014., б. 546.

 Енциклопедија Српског народног позоришта: Оркестар - Иван ЧУКЉАШ, тимпани


Катеґория:Горватска
Катеґория:Композиторе
Катеґория:Дириґенти
Катеґория:Музичаре
Катеґория:31. децембер
Катеґория:Народзени 1934
Катеґория:26. септембер
Катеґория:Умарли 2002